ശാരിക ടീച്ചര്ക്ക് കത്തെഴുതി വേദയെ കാണാന് മന്ത്രിയെത്തി ചാത്തന്നൂര്: ശാരിക ടീച്ചര്ക്ക്..., ഇന്ന് 27, ഇനി അഞ്ച് ദിവസം കൂടി കഴിഞ്ഞാല് ടീച്ചര്ക്ക് എന്നെ കാണാം. ടീച്ചറെ ഞാന് ഫോട്ടോയില് കണ്ടിട്ടുണ്ട്. ഇനി നേരിട്ട് കാണാം. കണ്ടാല് നമുക്ക് ഒരുമിച്ച് പരിചയപ്പെടാം..., പാരിപ്പള്ളി ജി.എല്.പി.എസിലെ രണ്ടാം ക്ലാസ് വിദ്യാര്ഥി വേദ എഴുതിയ കത്താണിത്. സമൂഹ മാധ്യമങ്ങളില് കത്ത് വൈറലായതോടെ മന്ത്രി വി. ശിവന്കുട്ടി പാരിപ്പള്ളി കിഴക്കനേലയിലെ വേദയുടെ വീട്ടിലെത്തി. സ്കൂളുകള് തുറക്കുന്നതിനെ കുട്ടികള് എത്രകണ്ട് സ്വാഗതം ചെയ്യുന്നു എന്ന് വ്യക്തമാക്കുന്നതാണ് വേദ മോളുടെ കത്തെന്ന് മന്ത്രി പറഞ്ഞു. കുളമട കിഴക്കനേല കൃഷ്ണതീരത്തില് കൃഷ്ണകുമാര്സുമിത ദമ്ബതികളുടെ മകളാണ് വേദ.